**Osnovna pitanja za operatore**

U pogledu verifikacije opravdanih područja (naselja) za intervenciju ovim Programom:

1. da li u naseljima koja su unutar Priloga[[1]](#footnote-1) označena kao opravdana, tj. u naseljima u kojima postoje NGA bijela područja prema statusu prikazanom u HAKOM‑ovom PPDŠP-u[[2]](#footnote-2) od travnja 2016., raspolažu NGA mrežama koje u potpunosti pokrivaju određeno naselje, te, ako je odgovor potvrdan, o kojim se naseljima i NGA tehnologijama radi (cilj ovog pitanja je verificiranje podataka koje su operatori dostavili za potrebe HAKOM-ovog PPDŠP-a, tj. provjera pouzdanosti podataka prikazanih u HAKOM-ovom PPDŠP-u; *potpuna NGA pokrivenost naselja* odgovara situaciji u kojoj svim stanovnicima u naselju mogu biti pružane usluge s brzinama od minimalno 30 Mbit/s);
2. da li u naseljima koja su unutar Priloga označena kao opravdana planiraju u razdoblju od iduće tri godine (do kraja 2019.) komercijalna ulaganja u NGA mreže, što bi rezultiralo potpunom NGA pokrivenošću određenog naselja, te, ako je odgovor potvrdan, o kojim se naseljima, NGA tehnologijama i planiranim iznosima ulaganja radi (iznosi ulaganja u NGA mreže ovdje se odnose samo na ulaganja koja bi se provela pod komercijalnim uvjetima, tj. ne odnose se na ulaganja koja bi bila podržana javnim potporama, poput ulaganja koja bi mogla biti provedena u sklopu ONP-a; *potpuna NGA pokrivenost naselja* odgovara situaciji u kojoj svim stanovnicima u naselju mogu biti pružane usluge s brzinama od minimalno 30 Mbit/s);
3. s obzirom na dostupnost agregacijske svjetlovodne infrastrukture s većim brojem svjetlovodnih niti, da li upravljaju agregacijskom svjetlovodnom infrastrukturom s većim brojem neosvjetljenih (slobodnih) svjetlovodnih niti koja povezuje bilo koje naselje označeno kao opravdano u Prilogu, te, ako je odgovor potvrdan, o kojim se naseljima i broju neosvjetljenih (slobodnih) svjetlovodnih niti radi (*povezivanje određenog naseljâ* odgovara situaciji u kojoj je osigurana kontinuirana veza putem većeg broja neosvjetljenih (slobodnih) svjetlovodnih niti, od bilo kojeg prijelaznog čvora, čije su lokacije specificirane u poglavlju 4.3.1 glavnog dokumenta Programa, do određenog opravdanog naselja);
4. planiraju li u razdoblju od iduće tri godine (do kraja 2019.) komercijalna ulaganja u agregacijsku svjetlovodnu infrastrukturu s većim brojem neosvjetljenih (slobodnih) svjetlovodnih niti, koja bi povezala bilo koje naselje označeno kao opravdano u Prilogu, te, ako je odgovor potvrdan, o kojim se naseljima, broju neosvjetljenih (slobodnih) svjetlovodnih niti te planiranim iznosima ulaganja radi (*povezivanje određenog naseljâ* odgovara situaciji u kojoj je osigurana kontinuirana veza putem većeg broja neosvjetljenih (slobodnih) svjetlovodnih niti, od bilo kojeg prijelaznog čvora, čije su lokacije specificirane u poglavlju 4.3.1 glavnog dokumenta Programa, do određenog opravdanog naselja);

U pogledu interesa operatorâ za korištenjem agregacijske infrastrukture i pravila najma neosvjetljenih niti unutar PC-A (vidi poglavlje 3.5.1 glavnog dokumenta Programa):

1. komentari operatora s obzirom na predloženi princip davanja neosvjetljenih niti u najam po regionalnoj osnovi, uključujući i preliminarne obuhvate IRU regija;
2. komentari operatora s obzirom na predložene postupke davanja neosvjetljenih niti u najam (najveći broj iznajmljenih neosvjetljenih niti po operatoru, minimalno trajanje IRU ugovorâ, pravila određivanja IRU naknada).

**Pojašnjenja uz pitanja za javnu raspravu za operatore**

NGA mrežama smatraju se sve pristupne mreže koje mogu osigurati nepokretni širokopojasni pristup s brzinama od barem 30 Mbit/s prema korisniku (*downstream*). NGA mreže mogu biti izvedene putem FTTH, FTTC/VDSL, DOCSIS 3.0 i naprednih bežičnih tehnologija (npr. LTE) čija je implementacija prilagođena potrebama nepokretnog širokopojasnog pristupa.

Planovi ulaganja u pristupne i agregacijske mreže odnose se isključivo na ulaganja koja operatori planiraju poduzeti samostalno pod uobičajenim komercijalnim uvjetima, bez bilo kakvih poticaja, odnosno državnih potpora.

**Uputa za dostavu informacija po naseljima**

U odgovorima i komentarima koji se odnose na dostupnost i/ili planove ulaganja u infrastrukturu i mreže po naseljima, molimo svakako se koristiti Prilogom glavnom dokumentu, za unos relevantnih podataka po naseljima (podatke unijeti u dodatne stupce, zadržavajući postojeću strukturu popisa naselja u tablici bez brisanja ili korekcija stupaca A-G).

1. Odnosi se na Prilog glavnog dokumenta Programa – excel tablica s popisom opravdanih i ciljanih naselja. [↑](#footnote-ref-1)
2. Prikaz područja dostupnosti širokopojasnog pristupa, HAKOM, <http://bbzone.hakom.hr/>. [↑](#footnote-ref-2)